Efektiivinen kirjallisuus / puhuttelevuuden teema 


Osa 1. PÄÄTALON PUHUTTELEVUUS 

Nimeäminen päättyy nimiloppuun 

Nimiloppu on peräpohjalainen nimitys kuusivuotiaasta tai sitä vanhemmasta urosporosta, jota ei enää nimitetä iän 
mukaan erikoisnimellä. Vuorelan sanakirja toteaa Kuusamossa poroja nimitettävän sekä iän että sukupuolen mukaan 
eritellen. Urosporo on eri ikäkausinaan syntymästä kohti kuolemaa edeten ensin hirvasvasa, sitten urakka, hirvas, 
kuntushärkä ja lopuksi nimiloppu. 

Kuvio 1. Poron nimet alueittain ja sukupuolittain syntymästä kuolemaan. 

Nimilopun käsite ihmiseen sovellettuna tuntuu kaukaa haetulta, mutta ei ole sitä kuitenkaan. Ristimänimi voi vaihdella, 
sillä ihminen voi vaihtaa eri elämänvaiheissa nimensä. Lappalaisessa perinteessä erilaisen tervehtymis- tai muun riitin 
seurauksena yksilö sai uuden nimen entisen sijalle persoonallisen muutoksen kuvaksi. Ihminen sai myös syntyessään 
nimikalan. Tämä nimien muuntelu sisältää syvän totuuden elämän muuttuvaisuudesta. Tavallaan ihminen elää 
ikäloppuna koko ikänsä, jos tätä nimeämisrinnastusta ajatellaan. Ihminen on luomakunnan kruunu sanonnan mukaan, 
vaikka varsinainen kruunupää liikuskeleekin metsissä hirvenä. Pohjoisten kalavesien kruunaamaton kuningatar 
vuorostaan on kansankielessä söpöläiseksi kutsuttu siika, jolle porokansa on antanut oman nimi loppu käytä nteensä. 

Siika on oikea lapinkala, toteaa perinnekerääjä Samuli Paulaharju. Kala ylitse muiden sai sekin nimensä iän mukaan, 
mutta koska kalan sukupuolen erotteleminen voi olla vaikeaa jopa asiantuntijalle, niin kansa ei siikaa sukupuolen mukaan 
jaotellut tai sitten se piti kalaa sen verran pyhänä ettei sukupuolesta väliä. Pieni siianpenikka oli sirkka tai saikara tai 
tuhjeinen, seuraavassa kehitysvaiheessa siiasta muodostui yllättäin kiilasilli. Kolmannella vuodellaan se oli veittisapakka, 
neljännellä kaskama, viidennellä hirvaskaskama. Tässä vaiheessa siikaelo kirii nimissä yli poroelonkin. Kuudennen vuoden 
siika jälleen yllättäin saa toisen kalalajin vivahteita, koska se on tammukka tuolloin, seitsemäntenä siitä tulee vattaviilo ja 
kahdeksantena viilo vaihtaa puolta selkäviiloksi. Vasta yhdeksänvuotiaana neljän tai viiden kiloisena aikamiehenä tai 
kutumuorina siika oli siika ja sellaisena pysyi kokon lopun ikäänsä. 

Summa summarum mitä tästä voisi sanoa? Ihminen pysyy poikkeustilanteita lukuun ottamatta nimiloppuna kokon 
ikänsä, poron nimet loppuvat lyhyeen noin viiden, kuuden vuoden iässä. Sen sijaan Lapin kalavesien pyhä pyyntö, siika 
kirii yhdeksäntenä vuotena vasta siiaksi oltuaan sitä ennen sirkka, silli ja tammukka, hirvas ja aikamies. Olen ennenkin 
sen sanonut, ei ole sanastontutkijalla helppoa. Jos on mies monena eläessään, se ei vaikuta miltään siian rinnalla. Miten 
se taas menikään? Ihmiselläkin nimityksiä toki eri ikäkausien mukaan on, mutta ne eivät ole erisnimiä vaan yleisnimiä 
kuten papelo, tenava, kakara, neitonen/nuorukainen, aikamies/vanhapiika/vanhapoika/emäntä, patu. Patuja on sekä 
kaloissa että ihmisissä. Ja kalalajin nimi on yleisnimi sekin, vaikkakin totuuden nimissä siikamainen erottelevien piirteiden 
nimeäminen on jo puolitiessä matkalla erottelevaan nimeen eli "erisnimeen". 

Sukupuolierottelua ihmisissä nimetään omalla tavallaan, mutta se missä eläinten ja kalojen nimeämisen käytänne 
yhdistyy ihmisiin ovat köllit, joita Päätalo kutsuu korkonimiksi. Lempi-, haukkuma-, lisä- tai liikanimen avulla yksilö 
korotetaan ryhmänsä erityiseksi edustajaksi. Mitä nimeämiseen ja faunaan tulee rakennustyömailla on vanhoilla tekijöillä 
käytössään kansanomainen taksonomia. Aloittelija on maitopoika krovan taustat märkinä, hieman jotain opittuaan 
apupojasta voi tulla poika, mutta kestää kotvan ennen kuin hänestä tulee tekijä eli aikamiehen hommiin kykenevä 
aikamies eikä nimitykseen vaikuta sukupuolikypsyys vaan ammattitaito. 

Siikakaan ei ole valmis heti synnyttyään. Vanhojen lappilaisten kalamiesten mielestä siiaksi kala kasvaa vasta pitkän 
kehityskaaren jälkeen ellei ollut joutunut sitä ennen koukkuun. 





Siian nimi 

Siian ikä 

siianpenikka, sirkka, saikara, tuhjeinen 

ensimmäinen ikävuosi 

siikapoika, kiilasilli 

toinen ikävuosi 

veittisa pakka 

kolmas ikävuosi 

kaskama 

neljäs ikävuosi 

hirvaskaskama 

viides ikävuosi 

tammukka 

kuudes ikävuosi 

vattaviilo 

seitsemäs ikävuosi 

selkäviilo 

kahdeksas ikävuosi 

aikamies, kutumuori: 4-5 kg, siika 

yhdeksäs ikävuosi alkaen ... 


Kuvio 2. Siian nimitykset Paulaharjun mukaan. 


Nimittely 

Köllit ovat sidos nimiloppukäsitteestä rakennusperinteeseen ja erektiiviseen kirjallisuuteen. Sarjan introssa Masa Mainio 
kertoo lapsenomaisesti talonrakennuksesta, sarjan ensimmäisessä osassa Päätalo on erektiivisen kirjallisuuden pioneeri, 
jonka perusteella Marita Rämän vuorostaan kertoo poikkitaitoisen ylänäkemyksenä, mistä on kysymys. Silloin tällöin olen 
hyödyntänyt tulkinnoissa myös reippaasti huuhaata. Kalle Päätalo syntyi marraskuun 11. päivänä Taivalkoskella, 
tekoselkoset sijoittuvat koilliskairan maisemiin. Urakehitys kulki metsätyömiehestä ja kirvesmiehen töistä rakennus¬ 
mestariksi ja lopulta best seller -kirjailijaksi. Kalle Päätalolla oli loistava ura, jonka puitteissa hänestä tehtiin myös 
kunniatohtori. Hän epäilemättä puhutteli kansan syviä jälleenrakennusrivejä. Astrologisin termein luokiteltuna Kalle 
Päätalo on skorpioni, seksikäs luonnoltaan ja tyyliltään sekä pohjimmiltaan, joten hänelle syntyjen syvien pohdinta on 
toinen luonto siinä missä seksuaalisuuskin, mitä viime mainittua kirjailija ei pohjoiseen tapaan ja luonteensa mukaan 
arastele esille tuoda totuuden mukaisesti ja sellaisena kuin se rakennustyömailla esiintyy. 

Erektiivisen kirjallisuuden intron kaavassa Päätalo sijoittuu puhuttelevuuden kategoriaan, johon teoriatasolla olen 
sijoittanut neuvottelutaidon, työmaakäynnit, sopimukset yms. Näistä kaikista rakennusmestari Päätalo tuotannossaan 
kertoo. Päätalon tuotanto on niin laaja, ettei sitä voi yhdellä silmäyksellä lukea tai omaksua, joten artikkelin havainnot 
perustuvat antologiaan Montussa ja tellingeillä, jonka toimittaja Miisa Linden rinnastaa elämän metaforaksi nousuista ja 
laskuista. Aina ei nouse pystyyn - ei ihminen eikä rakennukset. Moni rakennusmonttu on kuin elävä murheen alho, 
vaikka musiikkitalohankkeesta ei halaistua sanaa sanottaisikaan. 

Arvot kiteytyvät tarinoiden henkilöiden nimissä. Ei ole yhdentekevää, miten henkilöitä rakennustyömailla puhutellaan. 
Rakennustyömaiden puheenparressa on Päätalon tulkitsemana kaksi ominaispiirrettä. Henkilöistä käytetään köllejä eli 
liika-, haukkuma-ja korkonimiä varsin yleisesti. Toiseksi vähälukuisten naisten on tarinoissa opittava luovimaan karskissa 
ympäristössä. Selviytymiskeinona heikompi astia voi käyttää neljää eri taktiikkaa. Hän joko vastaa rasvaisiin puheisiin 
samalla mitalla, ryhtyy kyynelehtimään, nakkelee olevinaan niskojaan kuin ei olisi mitään kuullut tai sitten herättää aitoa 
kunnioitusta ja arvostusta, jolloin miehet itse siivoavat suunsa. Härskiydenkesto edustaa naista jätkänä jätkien joukossa, 
jolloin hänet jätetään liialta härnäämiseltä rauhaan, mutta juttuja ei siivotakaan. Itku samoin kuin ylpistely vuorostaan 
herättää porukassa hyeenan ja uhri saa kokea saman raatelun yhä uudelleen. Ainoa keino saada olla rauhassa on 
herättää luontaista kunnioitusta, mikä tapahtuu päätalolaisittain nauramalla hyvän ihmisen nauru. 

Siiasta keitetään soppaa, siika on söpöläinen ja samalla kansanrunoudessa naisellisuuden metafora. Kun härskisti 
kunnanrakennusmestarin vapaa-aikaa hyväksi käyttävä kyläläinen viettää itsenäisyyspäivän mestarin kyökissä 
navettapiirustuksiaan mestarilla ilmaiseksi laadituttamassa, hän hyvittelee Laina-vaimoa mairittelemalla häntä sopaseksi. 
Tornionjokilaaksossa naisen etunimi on Sopa. Jos naiset ovatkin somia, söpöjä tai sopasia niin miesten puheet 
rakennusmailla eivät niinkään, sillä siellä miehet puhuvat rumia tai rasvaisia ja nauravat paskasen tai räkäsen naurun 
päälle. 

Syynissä olevan kirjoituskokoelman otsikoissa on mainintoja kölleistä ja nimenväännöksistä. Ähvä Metsänen, Pikku-Jussi, 
Lasi-Kalle, "vapaaherra" Pursu, Humu-Pekka ja "professori" ovat osa rakennustyömaiden kieltä ja huumoria aivan kuten 
ne yleisemminkin ovat olleet kansanhuumoria, joka on elävää nykyään lähinnä nuorisokulttuurissa. Kuvatuilla nimillä 
rakennusmailla henkilöistä puhuttiin. Nasevan liika-, lempi- eli korkonimen sai, jos henkilöllä oli jokin mieltä kiehtova 
ominaispiirre tai hänelle oli sattunut jokin kutkuttava kommellus, joka oli yleisesti tiedossa. Kutkuttava kommellus oli 
sekin, jos kieltolain aikaan vaimo trokasi miehelleen vesipullon moneen kertaan. 





Köllien yhteydestä rakennusperinteen nimeämiskäytänteeseen kiinnostavin otsikko koskee Rousto-Villeä, josta tuli 
Vempel-Ville ja joka eläkkeellä soimasi tulevansa vielä tämänkin jälkeen astetta ala-arvoisemmaksi Luakka-Villeksi. Tässä 
nimikehitys vastaa sekä porojen että siian nimikäytännettä, jossa nimi muuttuu iän ja/tai sukupuolen mukaan. Olen 
aiemmin todennut Vahvacon Oy:n arvoihin kuuluvan elastisuuden eli muuntojoustavuuden. Kirsti Mäkinen kirjoittaa 
nimiperinteen olevan elastista, koska siihen kuuluu osin tilapäisiä nimimuodostelmia, osin herkullisia "paukauksia", jotka 
säilyvät nasevuudessaan sukupolvien yli. Jos pitäjäköllit esittelevät rehevää ja rikasta perinteenlajia, niin osin sitä samaa 
edustaa myös ammattiperinteen kieli olipa kysymyksessä kalastus, metsästys, linnustus tai rakentaminen erektiivisine 
kirjallisuuksineen. 

Mitä tuli sanottua? 

Vaikka erektiivisyys (vrt. erect=rakentaa) tarkoittaa sinänsä vain pystyyn rakentamista, on sillä kieltämättä voimakas 
assosiatiivinen yhteys rakennushuumorin lempiaiheeseen. Päätalon kieli on vähintään yhtä hersyvää kuin köllien, ja 
kansantavan mukaan seksitermejä ja puolivillaisia kaskuja riittää. Jo pieni otos antologian kieleen todistaa sanaston 
rikkautta. Jos verrataan esiin tulleita maallikolle oudohkoja rakennussanoja ja muita sanoja suhteessa seksuaalisiin 
erityisilmaisuihin, painotus hahmottuu. Semiopoeetikkona yhdyn täysin kouluneuvos Mäkisen luonnehdintaan. Nimittelyt 
ovat arjen ronskia runoutta ja paino on sanalla ronski. Päätalon luokittelussa Kirsti Mäkinen edustaa naista, joka kestäisi 
kyllä kuulla rakennuksilla mitä vain, kuten kunnon folkloristin tulee, mutta jolle ei ehkä puhuttaisi päin naamaa mitä vain. 
Kölli-Kirstin nimi ei vain istu, sillä nimi on miestä myöten ja naistakin. Eikä miehinen mies milloinkaan nimittele ylvästä 
naista. Kalle Päätalo ei kutsu lainkaan naisia köllinimellä, on vain Lainaa, Lissukkaa, Lissua tai sitten kokonimisiä naisia 
kuten Toini Niva tai Anelma Kipulahti. Siltikin, vaikka kaikki naiset eivät aivan pulmusia tarinoissa olekaan. Voisi sanoa, 
että rakennusmestari Päätalon naissuhtautuminen on kypsää sekä madonna-huora-ajattelun kauaksi taakse jättänyttä. 

Seksuaalisanasto 


ha ma 

itteminä 

herkku mutteri 

huppuri 

julkumettä 

huippu häntyri 

hällä 

koppuloida 

huja 

kakkosnelonen 

kolvi 

hujanmitta 

kompsa 

laukki 

Iivananpoika, joka on 

moskula 

lompit 

kasvanut oksaan kylkeen = 

näverrin 

läyry 

isokullinen 

pattinki 

mulukata 

kilikkiä 

pislaakaaminen 

orkonen 

kyrpä 

pykäri 

painaa pahkaan 

lemmennuija 

reevapattinki 

patvia 

namutella 

repsikka 

pärmentää 

roustaa 

ronttiurakka 

säähkö (viha, sisu) 

roustopatukka 

rutari 

tilannapa 

suora 

tanu 

tupinat 

suuriaisainen 

äkkipoika 

öhmiä 

täysi hengensalpa 


Kuvio 3. Vertaileva taulukko Päätalon rakennuskielen erityissänastosta Montussa ja tellingeillä 
teoksessa 

Palataan Rousto-Villeen ja sen yhteyksiin poroon tai pikemminkin poron kurkkuun. Koska kirjailijan teoksissa tekstinäyte 
puhuu paremmin kuin mitkään kuvailut, annetaan Päätalon, "lappalaisen, poronmunien purijan, Päätalon pojan" selittää, 
mistä tässä oikein on kysymys. Miten Ville Lahtista alettiin kutsua Rousto-Villeksi? Kasku sinänsä on pieni myytti, ja tätä 
taustaa vasten voi ymmärtää sen miksi kölli voi sinänsä olla myytin otsikko. 

Millä paikkakunnalla eli millä murteella sitä roustotaan? 

Mää tiä, sanoi Ville. 

On sitte sinun keksimä koko sana. 

Mun miälityötäni on ollut kuunnella ja ottaa käyttöön mun miälestäni hyviä sanoja ja sanontoja, Ville selvitti. 
Säähän tiät, mikä on roustokurkku? Vai puhuvatko porolappalaiset roustokurkusta? 

Mahtavat enempi puhhua kurkkutorvesta. Mutta ällyän, että sinun roustokurkkusi on sama kuin henkitorvi, 
eläimillä. 




Mun miälestäni kunnon sukuelin, ko se on juhlakunnossa tiämmä, on paljon roustokurkun tapanen. Kais 
käsittät, että tarkotan roustokurkun pyöreäselkäsiä rustovanteita. Toinen toisen kyljessä, tiämmä. 

Minulta purskahti nauru. Sanoin: 

Sulia peilaa mielikuvitus sen assian ympärillä! 

Ville nauroi harvoin. Nyt hän kuitenkin hörähti. 

Joo, mää olen kutsunut sukupuolitouhuja roustoomiseksi ihan nuaresta miähestä asti. Ja niiltä vuasilta asti mua 
on kuttuttu Rousto-Villeksi. Ja mää olen siittä, tiämmä, ylpee! 

Vaikka Päätalon poika epäilikin Rousto-Villen ajatusyhtymää mielikuvituksen leikiksi, ei se sitä vasitenkaan liene ollut, 
koska suomen kielen sanastaja Elias Lönnrot nimitti kurkkua emottimeksi. Sana merkitsi kansankielessä sekä henkitorvea 
että emätintä. Näin helppoa se on siikasisaret saada tietää mitä miehet meistä ajattelevat. He kirjoittavat sen kirjoihin. 
Pitäisikö ala, erektiivinen kirjallisuus pistää syyniin, puhutteluun elikkä mihinkä? 

Muista Päätalon kölleistä ei ole kirjassa yhtä selkeää syntyhistoriaa, joskin pullonhinta-Korte olletikkin sai nimensä 
ostettuaan vaimonsa trokaamaa vettä. Lasi-Kalle lienee tullut siitä, kun kirvesmies Kalle heläytti piikimoskulallaan ison 
ikkunan rikki. Ähvä on väännös Felixistä ja harrastuskin saattoi liittyä nimeen kuten Veikkaus-Virtasella. Laiskuus toi 
nimen vapaaherra, äksy mies sai liikanimekseen hirmun, pienikokoisuus pikku-määreen. Ainut henkilöistä, joille ei ole 
annettu muuta kuin ammattinimike attribuutteineen on eläinrakas opettajatar. Tarinassa hentomieliselle 
esieläinsuojelijalle ei ole liiennyt kirjailijan mielikuvituksessa lainkaan nimeä. Kanaorsiston teettäminen alkoviin ei 
ilmeisesti ollut Päätalon arvomaailmassa maailman fiksuin keksintö. 

Myös herrat vain vaivoin saavat Päätalon erektiivisessä kirjallisuudessa armon. Titteli liitetään sukunimeen vain joskus. 
Insinööri Sileharju on henkilögalleriassa kuvattu ahdasmieliseksi ja kostonhaluiseksi typerykseksi, kun taas 
kontrollimestari Risto Ahvio, työmaavalvoja saa armon rakentaja-kirjailijan silmissä, koska työmaavalvoja on mukava 
mies ja osaa kertoa erektiivisiä kaskuja elämän menosta. 

Päätalon kirjallisuudesta koostettu rakennusalan tarinasta alkaa ja loppuu klassisesti ja sarjan teeman kannalta osuvasti 
puhutteluun eli kaskuun, jossa emäntä patistelee sänkytouhuissa laiskaa vävyään perillisen hankintaan. Sormeiluasteelle 
päästään, mutta tositoimiin ei, koska talon tytärtä käytetään vain sormen kostukkeena, kun kirjan sivua pitää kääntää. 
Kahdessa kokoelman alkutarinassa kerrotaan myös sormista. Kun Päätalo havittelee uralle, hän tapaa sormiensa 
jäätymistä päivittelevän mestarin ja seuraavassa tarinassa oppipoika jo lyö neliskulmaisella piikkimoskulalla syviä orkosia 
sormiinsa. Saa näpeilleen tuon tuosta, kunnes työtoveri lahjoittaa toveriapuna kunnon työkalun. 

Vinoilua, vilunkitouhuja ja vitsailua 

Nimittely on enimmäkseen huumoria, harvoin pahantahtoista. Pikemminkin teitittelyn ja sinuttelun välinen kiasma voi 
sisältää piruilun sävyjä. Naista ei rakennusmestarin sopinut kovin herkästi sinutella, koska silloin epäiltiin liiallisesta ja 
lähemmästä tuttavuudesta. Sen sijaan aseman, koulutuksen ja iän mukaan tuli teititellä, vaikka muutoin kavereita olisi 
oltukin. Kun nimeä ei mainittu lainkaan, sisältää tarina implisiittisen sisä rakenteisen vihjeen henkilön epähenki- 
löllisyydestä. Puoliyhdiste "insinööri Sileharju" voisi olla neutraali nimitys kunnioittavine sävyineen, mutta taustatarinat 
paljastavat, mitä nimitykseen sisältyy. Sen sijaan selvittämätön vyyhti piilomerkityksiä kätkeytyy tarinoihin harvinaisista 
sairauksista kuten tasapainohäiriö ja unitauti. Edellinen kun saattaa hyvinkin rakennuksilla viitata humalassa liikkumiseen 
työmaalla ja jälkimmäinen liiallisten torkkujen ottamiseen ja taukojen pitämiseen. Molemmat viat on kootuissa 
selityksissä saatu syntymävikoina, mutta niin on vastakohtainen taipumus ronttiurakointiinkin, jossa työtä tehdään ylen 
ängen, vaan kenen hyväksi. Oman lukunsa vilunkimiehissä tekee Päätalon tarinastossa tyyppi, joka esittää aseman 
aukion ti la päätalojen taktiikkaa kerjäämällä nyyhkytarinoiden avulla. Poikkeuksena on vain se, että alkoholisoitunut mies 
tarinoiden keksimisen ja ryypyretkien ohessa tekee myös työtä kun jaksaa ja muistaa. 

Nimittely voi olla myös arvostava nimitys, joka muodostuu joko tai tai sekä että työtehtävän ja tekijän ominaisuuksien 
mukaan. Työmaavalvojan nimittäminen kontrollimestariksi osoittaa arvostusta,varsinkin kun tähän omatekoiseen 
arvonimeen yhdistetään koko ristimänimi. Arvonanto päätalolaisella työmaalla on ansaittu sekä ammattitaidolla että 
mukavan miehen maineella, jossa opetus harmeille nauramisesta on otettu varteen ja käytäntöön. 

Totta puhuen 

Koska erektiivinen kirjoitussarja on orkosia kirjalliseen kenttään viiltelevä, vetelen seuraavassa uuden toimintahallinta- 
järjestelmän mukaiset semioottisesti mallintavat suuntaviivat antologian opeista, joiden mukaan työteho, ronttiurakka 
win win -periaatteella mahdollistuu hyvällä työn etukäteissuunnittelulla ja hyvien työkalujen tehokäytöllä. Sirkkelin on 
soitava ja tehomoskulan varressa oltava pituutta. Erektiivisessä kirjallisuudessa osutaan ja osataan naulan kantaan, 
mieluiten rumien juttujen ja naurun säestyksellä, kun taas "insinööri Sileharjun" maailma on nuivempi ja ilottomampi. 
Minne katoaa teekkarihuumori tosi paikan tullen? 

Nuori tekosel kosi Itään Tampereen työmaille muuttanut kirvesmies sai työmaalla kokeneemmilta rakennusmiehiltä ohjeita 
ja neuvoja, joista voidaan uuttaa esiin neljä suoraa rakennustyömailla pärjäämisen neuvoa. Pärjätäkseen 





rakennustyömailla on 1) opittava lukemaan piirustuksia, 2) opittava laskemaan tilavuuksia ja mittoja yms., ja lisäksi 
tulee oppia 3) rakennustarvikkeiden nimet niin että osaa yhdistää nimen ja oikean tarvikkeen sekä 4) ennen kaikkea 
tulee osata nauraa harmeille, joita joka työmaalle siunaantuu kuin manulle illallinen. Kuusamolaisittain sanoen ei lopu 
kumma kuulumasta. 

Sijoittamalla nämä tekijät kaavaan saamme tietää, mitä nimiloppu oikeastaan tarkoittaa mallinnettuna. Unitautisen 
lautapojan heikkoutena oli, ettei hän tiennyt puutavaran nimikkeitä. Kakkosnelosena tilattu saattoi ilmestyä paikalle lähes 
minä vain. Merkitsen tämän ilmiön sanalla NIMITIETO . Päätalolle laskutoimitukset tuottivat päänvaivaa, nelosiakin 
koulussa tuli, mutta ahkerana miehenä hän silti oppi laskemaan joten kuten, joskin toimitus kävi kovin hitaasti vielä 
kunnanrakennusmestarinakin. Merkitsen vaadetta sanalla LASKUTAITO. Monin tavoin käytännössä ja tarinoissa ilmenee 
huumorin kova kysyntä ankeissa töissä. Rakennustyömaan kirjoittamattomana sääntönä on, että jutut saavat olla rumia, 
ja töitä saa tehdä rumasti, mutta rumasti ei saa työmaalla toiselle sanoa. Ymmärtänette vitsin jujun. Jutut juttuina, 
mutta pois se minusta eli ronski huumori on yhteisöllinen tapa keventää raskasta työtä, mutta rumasti sanominen jolle 
kulle lisää työn raskauden taakkaa. Siksi kehoitus opetella nauramaan harmeille on viisas. Merkitsen kehoitteen sanalla 
KÖLLI, sillä ei ole sattumaa niin monen köllin esiintymä Päätalo-tarinastossa. Meillä on vielä neljäs oppi nimeämättä. 
Nuorta kirvesmiestä kehoitettiin oppimaan piirustusten lukeminen. Tämä voidaan kiteyttää sanaksi TULKINTATAITO. 
Insinöörien laatimat suunnitelmat ovat asia sinänsä, jotka testautuvat työmailla aina yhtä tuoreella kysymyksellä. 
Ymärretäänkö tarkoitus oikein? 

Perustekijät ovat täten nimitieto, laskutaito ja tulkintaito. Kuvio osoittaa, miksi nimet ovat keskeinen tekijä erektiivisessä 
kirjallisuudessa, ja mikä yhteys niillä on kölleihin ammattitaidon kuvaajana. 


NIMITIETO (nimeke) 
esim. kakkosnelonen 



LASKUTAITO ^ 
esim. materiaalimenekki 


< < < < < TULKINTATAITO 

esim. massa luettelot piirustuksissa 

KÖLLI (kuvailevat, lempinimet) 


TERMI (rakennussanasto) 


Tulkittuna hyvin lyhyesti triadinen osio osoittaa ammattitaidon vaatimusten perustason, josta nimeämisen, nimitiedon 
tasosta syvempi kommunikatiivinen ammattikieli omaksutaan alan suullisesta ja kirjallisesta kerronnasta. Suullinen 
ilmaisu ja sanasto opitaan ensisijaisesti jutuista ja kaskuista sekä kaunokirjallisuudesta, mediasta jne. Kirjallinen kieli 
omaksutaan opinnoista ja alan ammattikirjallisuudesta sekä käytännöstä mallien mukaan toimien. Hiljaa hyvä tulee! 
Lappalaisten eniten arvostama kala, siika sai oikeuden nimeensä vasta pitkän kasvuajan jälkeen yhdeksäntenä vuonna. 
Porolappalaisilla ei lainkaan ollut laumassa poroja, sillä poro oli vapaasti haltuun otettavaa karjaa tunturilla. Omat porot 
olivat selvää korvamerkittyä rahaa, juoksevia kolikoita. 

Suunnilleen siiaksi tulemisen kauden kestää ennen kuin suunnittelun äkkipojasta kasvaa toden teolla insinööri tai 
työmaalla mestari alallaan. Silti aloitelevan lautapojankin on pika pikaa opittava perusasiat, tiedettävä minkä laatuista 
lautaa on kakkosnelonen, tai millainen työkalu on orkosia runnova piikkimoskula. Työryhmissä on monenlaista 
persoonaa, kieltä ja mieltä. 

Päätän sarjan ensimmäisen artikkelin Kalevalanpäivän merkeissä Päätalon sanoin. 

'Tein, mestari, tekosen, että mitenkä siitä selviytynen!" 


Marita Rämän Helsingissä 28.2.2006 

